มิตสึมาซะ โยไน

มิตสึมาซะ โยไน (; 2 มีนาคม ค.ศ. 1880 – 20 เมษายน ค.ศ. 1948) เป็นทหารเรือและนักการเมืองชาวญี่ปุ่น เขาดำรงตำแหน่งพลเรือเอกในกองทัพเรือจักรวรรดิญี่ปุ่น รัฐมนตรีว่าการกระทรวงทหารเรือ และนายกรัฐมนตรีญี่ปุ่นใน ค.ศ. 1940

ชีวิตช่วงต้นและอาชีพ
โยไนเกิดในวันที่ 2 มีนาคม ค.ศ. 1880 ที่มิตสึวาริ จังหวัดอิวาเตะ เป็นบุตรชายคนแรกของอดีตซามูไร โยไน นางามาซะ เดิมนางามาซะเคยรับใช้ตระกูลนัมบุแห่งแคว้นศักดินาโมริโอกะ

เขาเข้าเรียนโรงเรียนประถมศึกษาคาจิโจใน ค.ศ. 1886 และเข้าโรงเรียนมัธยมโมริโอกะใน ค.ศ. 1890 หลังจบจากโรงเรียนมัธยมโมริโอกะ เขาจึงเข้าเรียนที่โรงเรียนนายเรือแห่งจักรวรรดิญี่ปุ่น

เขาจบการศึกษาจากโรงเรียนนายเรือแห่งจักรวรรดิญี่ปุ่น รุ่น 29 ใน ค.ศ. 1901 ในอันดับที่ 68 จากนักเรียนนายเรือทั้งหมด 125 นาย (Japan Center for Asian Historical Records, n.d.) หลังรับใช้เป็นนักเรียนทหารเรือบนเรือคอร์เวต  และเรือลาดตระเวน  เขาได้รับการแต่งตั้งเป็นนายธงในเดือนมกราคม ค.ศ. 1903 เขาปฏิบัติหน้าที่ในตำแหน่งบริหารจนกระทั่งสงครามรัสเซีย-ญี่ปุ่นใกล้สิ้นสุดใน ค.ศ. 1904-1905 เมื่อเขากลับไปทำงานในทะเลอีกครั้งบนเรือพิฆาต  และเรือลาดตระเวน 

 รัฐมนตรีว่าการกระทรวงทหารเรือ 

นายกรัฐมนตรี (1940)


โยไนได้รับการแต่งตั้งเป็นนายกรัฐมนตรีญี่ปุ่นและจัดตั้งคณะรัฐมนตรีตั้งแต่วันที่ 6 มกราคม ค.ศ. 1940 โดยได้รับการสนับสนุนส่วนใหญ่จากจักรพรรดิฮิโรฮิโตะ ในฐานะนายกรัฐมนตรี เขายังคงยืนหยัดในจุดยืนที่สนับสนุนอังกฤษและอเมริกาอย่างแข็งขัน เช่นเดียวกับสมัยที่ดำรงตำแหน่งรัฐมนตรีว่าการกระทรวงกองทัพเรือ และยังคงต่อต้านกติกาสัญญาไตรภาคีกับนาซีเยอรมนีและอิตาลีฟาสซิสต์อย่างแข็งขัน

หลังการยึดครองกลุ่มประเทศแผ่นดินต่ำและฝรั่งเศสของเยอรมนีในเดือนพฤษภาคม–มิถุนายน ค.ศ. 1940 กองทัพบกจักรวรรดิญี่ปุ่นเริ่มแสดงความไม่พอใจต่อนโยบายต่อต้านเยอรมนีและอิตาลีของโยไน ความขัดแย้งปรากฏชัดในต้นเดือนกรกฎาคม ค.ศ. 1940 เมื่อชุนโรกุ ฮาตะ รัฐมนตรีว่าการกระทรวงกองทัพบก เริ่มวิพากษ์วิจารณ์นายกรัฐมนตรีอย่างเปิดเผยThe Ambassador in Japan (Grew) to the Secretary of State, July 17, 1940, Foreign Relations of the United States, 1940, vol. IV, p. 964 เมื่อฮาตะลาออก โยไนจึงถูกบังคับให้ลาออกในวันที่ 21 กรกฎาคม ค.ศ. 1940 รัฐธรรมนูญของญี่ปุ่นกำหนดให้รัฐมนตรีว่าการกระทรวงกองทัพบกต้องเป็นนายพลประจำการ และไม่มีนายพลคนอื่นยอมรับตำแหน่งนี้ เนื่องจากจุดยืนที่สนับสนุนฝ่ายอักษะของกองทัพบกจักรวรรดิญี่ปุ่น"Japanese Destroyer Captain, Tameichi Hara, Naval Institute Press, Chapter 12 กติกาสัญญาไตรภาคีได้รับการลงนามเมื่อวันที่ 27 กันยายน ค.ศ. 1940

 อ้างอิง 

 ข้อมูล 
 Bix, Herbert P. (2000). Hirohito and the Making of Modern Japan. New York: HarperCollins. ; 

  ;  OCLC 44090600






 แหล่งข้อมูลอื่น 

 Annotated bibliography for Mitsumasa Yonai from the Alsos Digital Library for Nuclear Issues



หมวดหมู่:นายกรัฐมนตรีญี่ปุ่น
หมวดหมู่:ทหารเรือชาวญี่ปุ่น
หมวดหมู่:พลเรือเอกชาวญี่ปุ่น
หมวดหมู่:พลเรือเอกกองทัพเรือจักรวรรดิญี่ปุ่น
หมวดหมู่:พลเรือเอกในสงครามโลกครั้งที่สอง
หมวดหมู่:กองเรือผสม
หมวดหมู่:กองเรือที่ 1 (กองทัพเรือจักรวรรดิญี่ปุ่น)
หมวดหมู่:กองเรือที่ 2 (กองทัพเรือจักรวรรดิญี่ปุ่น)